Стопанска камара - Стара Загора

Google "Дигитален гараж" – 25 април 2019 г., СТАРА ЗАГОРА
2019-04-25
Google „Дигитален гараж“ провежда напълно безплатна програма, която включва презентации и онлайн обучения, разработени от Google на тема дигитален маркетинг и дигитализация на бизнеса.
Обучението ще се проведе на 25.04.2019 /четвъртък/, в град Стара Загора, „ZaraLab“, бул. Александър Батенберг 28, от 19:00 ч.
Инициативата е насочена към малкия и среден бизнес, предприемачите, хората с идеи за развитие на бизнес и студенти, които имат желание да научат основните принципи на достигане до повече клиенти онлайн, но не разполагат с нужния ресурс.
Програмата ще застъпва темите, касаещи ефективното постигане на дигитално присъствие, като ще покрива следните основни стъпки:

Потребителска пътека;
Най-добрите практики за създаване на уебсайт;
Онлайн реклама;
Локална видимост в интернет;
Уеб анализ;
Социални медии и тяхното използване

Присъствието на всяко събитие е безплатно, но изисква предварителна регистрация. Тя може да се извърши на: https://learndigital.withgoogle.com/digitalengarazh/f2f.
Регистрация може да се случи и на мястото на събитието, но е препоръчително желаещите да бъдат там поне 20 минути преди началото на обучението.
Всяко обучение продължава около 60 минути, като след това има Q&A session, в която всеки присъстващ може да се включи и да зададе въпросите си към лекторите на Google „Дигитален гараж“.

Регионалeн форум „Бизнесът – сила за добро“, Стара Загора, 20 юни 2018 г.
2018-06-20
В началото на лятото ние от Българската мрежа на Глобалния договор на ООН ще проведем регионални форуми в Стара Загора, Бургас и Пловдив, за да се срещнем с местните компании и да обсъдим редица основни теми:

Защо и как корпоративна социална отговорност е за всеки бизнес
Лидерство и поемане на лична инициатива
Силата на колективните проекти
Партньорството като успешен подход за положителна промяна в обществото

Форумът в Стара Загора ще се проведе на 20 юни 2018 г., от 10 до 13 часа.
Събитието ще се осъществи в Регионална библиотека „Захарий Княжевски“ с начален час 10:00 часа.
Партньори в осъществяването на този форум са община Стара Загора, Търговско-промишлена палата – Стара Загора и КонтурГлобал Марица Изток 3.
Програмата включва откриване от домакина и общината, ключов говорител – председателят на БМГД, Огнян Траянов, добри практики от компании и партньори, и дискусия.
Българската мрежа на Глобалния договор на ООН е най-активната организация в страната в сферата на корпоративната социална отговорност и устойчивото развитие. Тя е мрежата на отговорния бизнес, която с работата си показва, че бизнесът, посредством участието си в колективни проекти, е сила за добро. Мрежата е обединение на отговорни компании, образователни институции и неправителствени организации.
Функционира като част от световната инициатива на Глобалния договор на ООН и е национална партньорска организация на водещата европейска мрежа за КСО – CSR Europe.
Поканете и своите партньори, събитието е отворено за всички ангажирани по темата.
Входът е свободен, с предварителна регистрация на link.

За контакт:
Даринка Георгиева 0882 173 188
darinka.georgieva@unglobalcompact.bg
Марина Стефанова 0888 637 654
secretariat@unglobalcompact.bg
www.unglobalcompact.bg

"Биоикономиката в ежедневието" - изложение на иновативни продукти и жива лаборатория, Ст. Загора
2017-10-13 - 2017-10-15
Изложение на иновативни продукти „Биоикономиката в ежедневието“ ще се проведе в периода 13-15 октомври 2017 г., Регионалния исторически музей на Стара Загора (бул. Руски 42, ет. 4). В първия ден на изложението (13 октомври) ще се състои дискусионна среща (жива лаборатория) по проблемите на биологичното отглеждане на етерично-маслени култури, с участието на представители на местните власти, университет и институти, бизнес и гражданско общество.
Събитията се организират в рамките на европейския проект BioSTEP (финансиран по Програма „Хоризонт 2020“), който цели ангажиране на обществото и институциите по въпросите за развитието и разпространението на биоикономиката.
Изложението ще представи разнообразие от продукти, които съдържат компоненти, произведени от възобновяеми суровини или се произвеждат чрез биологични процедури. Примерите включват рокли, направени от млечни остатъци или кафе, или подметки за маратонки от оризови люспи и други. Иновациите вече са част от ежедневието ни и могат да бъдат открити в нашите кухни, бани или гаражи.
Тази изложба вече е показана на много места и по различни поводи: в Научния център в Глазгоу (Шотландия), на Глобалната среща на високо равнище по въпросите на биоикономиката в Берлин и на срещата на върха за инвестиции в областта на биоикономиката в Брюксел.
В срещата и в изложението ще участват и няколко представители на германските партньори по проекта – Ecologic Institute и BIOCOM от Берлин.
Целта на проекта BioSTEP и неговата изложба е да направи абстрактната концепция за биоикономиката осъществима!
Участието в срещата и изложението е безплатно!
Участие можете да заявите до 9 октомври на e-mail martin@bia-bg.com или по телефон 02 93 209 33; 02 93 209 22.
Вж. ПРОГРАМА НА ДИСКУСИОННАТА СРЕЩА
________________________
ЗА БИОИКОНОМИКАТА
Биоикономиката носи потенциални решения за важни бъдещи предизвикателства, предвид изчерпването на ресурсите, базирани на изкопаеми горива, изменението на климата и нарастващото население в световен мащаб, и търсенето на устойчиви и ресурсно-ефективни стратегии за гарантиране на благосъстоянието на обществата.
Биоикономиката обхваща различни сектори като селско стопанство, околна среда, аквакултури и промишленост. Тя се отнася до онези области на икономиката, които включват биологични ресурси от възобновяеми източници – като гори, култури, животни и микроорганизми – за производство на храни, фуражи, материали и енергия.
Биомасата от живи организми (като растения, животни и микроорганизми) може да се използва по много начини. Пример за това са модерните биорафинерии – отпадъчни материали (като слама, трева или дървесни отпадъци) могат чрез различни технологии да се превърнат в широка гама от междинни и крайни продукти.
Важна цел на биоикономиката е намаляване на потреблението в индустрията на изкопаеми горива, като въглища, нефт и природен газ. Тя има потенциал да намали вредните емисии на въглероден двуокис и отрицателното въздействие на индустриалните процеси върху околната среда.
ЗА ПРОЕКТ BioSTEP
Проект BioSTEP се изпълнява от девет партньорски организации от пет европейски държави (България, Великобритания, Германия, Италия и Холандия), сред които и Българската стопанска камара. Проектът е финансиран по програмата за научни изследвания и иновации на Европейския съюз „Хоризонт 2020“ (Споразумение за безвъзмездна помощ № 652682) и продължава от март 2015 г. до февруари 2018 г.
BioSTEP има за цел да ангажира гражданите и различните заинтересовани групи в дискусиите за бъдещото развитие на биоикономиката в Европа. Целта му е да повиши цялостната осведоменост и разбиране за биоикономиката, както и нейните последици и ползи, като вземе предвид нуждите и тревогите на гражданите. За да се преодолее настоящата липса на обществено познание за биоикономиката, BioSTEP ще направи достъпните данни за биологични продукти и процеси достъпни за широката общественост и различните групи заинтересовани страни. Освен това BioSTEP ще идентифицира и разпространи най-добрите практики за разработване на национално и регионално стратегии за биоекономика с участието на участниците.
BioSTEP прилага тристепенен подход, за да достигне до всички заинтересовани участници в областта на биоикономиката, като използва различни комуникационни инструменти като семинари, конференции, изложби и обществени дебати за биоикономиката. На регионално ниво BioSTEP прилага и тества подхода „жива лаборатория“ , за да улесни участието на публично-частни мрежи от заинтересовани страни в иновациите, базирани на биоикономиката, и в процесите на развитие на бизнес моделите.
Кликнете тук, за да научите повече за концепцията и целите на BioSTEP. Кликнете тук, за да изтеглите флаера на проекта!

Среща на УС на БСК с предприемачи от Област Стара Загора
2016-03-24
На 24 март 2016 г., четвъртък, от 10.30 ч., в конферентната зала на Областна администрация – Стара Загора, ще се проведе среща на Управителния съвет на БСК с представители на бизнеса от областта.
Пред участниците в срещата изпълнителният председател на БСК Божидар Данев ще представи анализ на актуалната икономическа ситуация и перспективите пред българската икономика, а областният управител на Стара Загора инж. Георги Ранов ще очертае основните проблеми пред икономиката на Старозагорска област и възможностите за развитие на бизнеса в региона.
Модератор на срещата ще бъде председателят на УС на БСК Сашо Дончев.
След срещата, в 12.30 часа, Сашо Дончев и Божидар Данев ще бъдат на разположение за въпроси на представителите на местните медии.

Представяне на системата за оценка на компетенциите MyCompetence.bg в Стара Загора
2013-08-08
На 8 август 2013 г. от 11,00 ч. в конферентната зала на ОУ „Кирил Христов“ в град Стара Загора, министърът на образованието и науката проф. д-р Анелия Клисарова ще участва в Кръгла маса по въпроси на образованието. В дискусията ще се включат директори на общински и държавни училища и на обслужващи звена от град Стара Загора.
В рамките на срещата ще бъде представена Информационната система за оценка на компетенциите MyCompetence.bg, разработена от Българската стопанска камара.
Целта на информационната система за оценка на компетенциите е да повиши адаптивността, ефективността и балансирането на търсенето и предлагането на пазара на труда чрез оценяване на знанията и уменията на работната сила на браншово и регионално ниво.
Повече за информационната система за оценка на компетенциите MyCompetence.bg можете да видите тук: www.mycompetence.bg

Работни срещи в Кърджали, Стара Загора и Пловдив за представяне на напредъка по изграждане на ИСОК
2013-03-28 08:00 - 17:00 (Europe/Sofia)
Напредъка по изграждане на Информационната система за оценка на компетенциите на работната сила ще бъде представен пред участниците в работни срещи в Кърджали, Стара Загора и Пловдив, в периода 26-28 март 2013 г.
Основни лектори ще бъдат д-р Томчо Томов – ръководител на Националния център за оценка на компетенциите при БСК, д-р Кирил Желязков – главен директор „Браншови организации“ в БСК, и Атанас Бойков – експерт „Регионални организации“ в БСК.
В срещи ще се включат активно и ръководителите на съответните регионални стопански асоциации – Альоша Синабов – Председател Стопанска камара – Кърджали, Иван Ленков – Изпълнителен Директор на Стопанска камара – Стара Загора, и Александър Пешев – Председател на Стопанска асоциация – Пловдив, както и ръководителят на Регионалният център за оценка на компетенциите в Кърджали Анатолия Звездова.
По време на срещата ще бъде презентирана и Системата за оценка на трудовото представяне на референтите в Националната референтна мрежа.
Програмата на визитата в Стара Загора предвижда и среща със студентите от Тракийския университет, пред които ще бъде представено внедряването на компетентностни модели в управлението на човешките ресурси, а също така ще бъдат запознати с пилотната версия на ИСОК – www.MyCompetence.bg .
Вж. Програма на срещите!

Работни срещи в Стара Загора и Бургас по проект GBE FACTORY – сгради с „нулево потребление на енергия”
2012-10-24 - 2012-10-25
БСК организира две работни срещи – семинари в рамките на проект „Предприятия за производство на зелена енергия“ (GBE Factory), изпълняван по програма „Интелигентна енергия Европа, които ще се проведат на 24 и 25 октомври 2012 г., в Областните администрации на Стара Загора и Бургас.
Проектът насърчава изграждането на ново поколение индустриални и търговски сгради, които произвеждат и консумират на място енергия от ВЕИ за собствени нужди. Така те се превръщат в индивидуални производители на зелена енергия с „нулеви въглеродни емисии” и в сгради с „нулево потребление на енергия”, покриващи своите нужди основно за сметка на енергия от ВЕИ, без да натоварват енергийните преносни системи, при увеличена енергийна сигурност и независимост.
Камарата на архитектите в България ще участва в събитията и ще направи представяне на тема „Устойчиво строителство в индустриални сгради“.
На участниците в срещата ще бъде предоставен „Наръчник за бизнес модели и добри практики“ в областта на ВЕИ, разработен в рамките на проекта.
